Boris Vujčić, guverner HNB-a je u svom govoru ustvrdio kako su programi kupnje vrijednosnih papira u gospodarstvima u nastajanju uspjeli stabilizirati financijske šokove uzrokovane pandemijom. Prema njegovim riječima, programi kupnje vrijednosnih papira funkcionirali su u gospodarstvima u nastajanju na vrlo sličan način kao i u razvijenim gospodarstvima, te su smanjili prinose na obveznice i poboljšali uvjete financiranja za domaća gospodarstva. Njihov je utjecaj na cijene dionica, istaknuo je guverner, bio nešto slabiji i to zbog toga što gospodarstva u nastajanju općenito imaju slabije razvijena tržišta kapitala pa taj kanal kupnje vrijednosnih papira nije bio toliko važan. "Osim toga, gospodarstva u nastajanju manje su izložena deflacijskom riziku, pa su glavni ciljevi programa kupnje vrijednosnih papira bili spriječiti financijsku destabilizaciju tržišta državnih obveznica, a ne poduprijeti inflaciju. Naposljetku, programi kupnje vrijednosnih papira nisu u gospodarstvima u nastajanju potaknuli deprecijaciju tečaja, koja je mogla nanijeti štetu gospodarstvu, narušiti tržišno povjerenje i umanjiti glavninu pozitivnih učinaka tih programa. U Hrvatskoj je tečaj ostao stabilan zahvaljujući visokoj razini međunarodnih pričuva koje su omogućile snažnije intervencije na deviznom tržištu te zbog toga što je HNB dogovorio s Europskom središnjom bankom (ESB) uspostavljanje linije za valutni ugovor o razmjeni, tzv. valutni swap koji omogućuje razmjenu kuna za eure, u iznosu od dvije milijarde eura", naglasio je guverner. On je kazao kako su programi kupovine vrijednosnih papira bili privremene prirode, te da bi se u Hrvatskoj mogli opet aktivirati samo ako bi se opet stekli uvjeti kakvi su bili na početku ove krize uzrokovane pandemijom koronavirusa i epidemiološkim mjerama.
Govor guvernera Borisa Vujčića pogledajte na internetskim stranicama Međunarodnog monetarnog fonda.
Skriveno
HRVATSKA NARODNA BANKA
Trg hrvatskih velikana 3
10000 Zagreb
Republika Hrvatska
Telefon: +385 1 45 64 555
» Obratite nam se
» Mapa sadržaja
» Novo i ažurirano
» Najtraženije
» Korisni linkovi
» Uvjeti korištenja
» Zaštita osobnih podataka
» Pristupačnost
» API
Facebook
LinkedIn
Twitter
YouTube
Flickr
RSS/E-mail obavijesti
© HRVATSKA NARODNA BANKA, 2015.
HRVATSKA NARODNA BANKA središnja je banka Republike Hrvatske, njezin je cilj održavanje stabilnosti cijena u zemlji.